gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ - ડિવૉર્સ (બંધન-મુક્તિ - 2)
આજે છૂટાછેડાનો અંતિમ ચુકાદો આવી જવાનો! કોર્ટમાં જવા તૈયાર થતી અનન્યાની અકળામણ
1  |  2  |  3  |
બાજી તો હું બરાબર ખેલી હતી. તેણે વાગોળ્યું...
હનીમૂનના ફોટોગ્રાફ્સની સજાવટના બહાને અતીતને એવો ડારો આપ્યો કે બિચારાની બોલતી બંધ થઈ ગયેલી...
અતીત ક્યાંય સુધી બધિરપણે બેસી રહેલો. આનો અર્થ તો એ જને કે અનન્યા પહેલેથી જ મારા ઘરના પ્રત્યે દ્વેષ રાખીને મને પરણી હતી! સ્વિટ્ઝરલૅન્ડના હનીમૂન માટેના તેના રણકાનો ભેદ હવે ખૂલે છે. તેને
ભાઈ-ભાભીની ગિફ્ટ મંજૂર નહોતી માટે તે બીમાર પડવાની હદ સુધી ગઈ?
‘એમાં કંઈ હું મરી નહોતી જવાની.’ અતીતના પ્રfને તેણે ખભા ઉલાળેલા, ‘મારા હનીમૂનમાં હું ત્યાં જ જાઉં ને જ્યાં મારે જવું હોય...’
મારું. અનન્યાને કેમ સમજાવવું કે પતિ-પત્નીમાં મારું-તારું નહીં, બધું સહિયારું હોય! તેના વતી મેં હનીમૂન ડેસ્ટિનેશન નક્કી કર્યું એમાં તેની મરજીને અવગણવાનો નહીં, તેના વતી નિર્ણય લઈ શકવાના હકનો ભાવ હતો. અનન્યાને એ રુચ્યું ન હોત તો ખુલ્લા મનની ચર્ચા કરી શકત... પણ તેણે
દંભ રાખ્યો અને છેવટે ખૂલ્યું તો કેવું વરવું રૂપ!
‘અનન્યા, તું મને પણ નથી ચાહતી?’
‘ચાહું છું અતીત, એટલે તો તને માત્ર મારો બનાવવા માગું છું.’
આ જવાબ પછી અતીતે કશું પૂછવા-મૂકવાનું રહેતું નહોતું. પરખાઈ ગયું કે પાત્ર-પસંદગીમાં પોતે થાપ ખાધી છે. હોશિયાર અનન્યાએ તેની સ્વાર્થઅંધતા કળાવા ન દીધી, એમાં હું અને મારા ઘરના સૌ ભોળવાયા.
નિ:શ્વાસ નાખવાને બદલે અતીતે જાતને સજ્જ કરી હતી. અનન્યા જે માને એ; શું હું મારી મહોબતથી તેને ન જીતી શકું, બદલી શકું?
તમાચાનો ઘા અતીત ખમી ગયો, પત્નીના ધમકી દેતા રૂપને નેપથ્યમાં મૂકીને તેને પ્યારથી વશ કરવાના પ્રયત્નો માંડ્યા. તેના માટે મૉર્નિંગ
ટી બનાવે, બેહિસાબ શૉપિંગ કરાવે, શય્યાસુખમાં તેને પૂર્ણપણે રીઝવે... ક્યારેક તો એથી અનન્યાનો
જ્યારે અનન્યા તેને એ રીતે નિહાળતી કે જુઓ, એક વારમાં કેવા લાઇન પર આવી ગયા મારા પતિદેવ! હજી મારા પ્રભાવની હદ વિસ્તારતા રહેવી ઘટે.
એટલે ક્યારેક મૉલમાં ગયા હોય ત્યાં પોતાના કોઈ રિલેટિવ કે ફ્રેન્ડને ભાળીને તે ઍક્ટિવ થઈ જાય, ‘અતીત, જરા મારું પર્સ પકડો તો...’ બીજાની સામે અતીતને પર્સ થમાવીને તે નિરાંતવા જીવે ગપાટતી રહે, લેડીઝ પર્સ પકડી ઊભો રહેલો અતીત બિચારો લાગે. કદી મા ઘરે નિમંત્રે ત્યારે અચૂક કહે, ‘અતીતને બહુ માનપાન આપવાની જરૂર નથી. સાસરામાં વહુને કોણ આટલું પૂછતું હોય છે, પછી જમાઈનો વટ શું કામ?’
પત્નીની હામાં હા ભેળળ્યા સિવાય કશું થઈ ન શકે અતીતથી. ખરી મજા દિવાળીમાં આવી.
‘વહુ, તમારી પહેલી દિવાળી ગામમાં કરજો.’ વૃંદામાએ બહુ પ્રેમથી નાની વહુને તેડાવી હતી.
અતીતની ખાસ ઇચ્છા નહોતી. અનન્યાનું રૂપ ઊઘડ્યા પછી તે ગામથી, ઘરનાથી દૂર રહેવા માગતો; તેમને દૂર રાખવા માગતો.
પણ અનન્યાએ જવું હતું, એ છેડો હંમેશાં ફાડવા માટે!
‘અતીતને કંઈ થયું છે અનન્યા?’
ઘરમાં સૌને અતીતની ચિંતા હતી. છોકરો બદલાયેલો, મૂંઝાયેલો કેમ લાગે છે? પહેલાં જેવું બોલતોય નથી! નોકરીમાં વાંધો હશે? અનન્યાને પૂછીને જાણવાની પહેલ અવનિએ કરી. અનન્યાને તો આવો જ કોઈ મોકો જોઈતો હતો, ‘અતીતને કંઈ થયું હોય તો અતીતને જ પૂછોને.’
તેના રોકડા જવાબે અવનિ થોડી ડઘાઈ, ‘અતીત કશું કહેતો નથી એટલે તને પૂછું છું. પત્ની છે તું તેની.’
‘હા, પત્ની હું છું; પણ તેનો જીવ તમારામાં ખૂંપ્યો છે. અજબ રિશ્તો છે દિયર-ભાભીનો.’
તેના ધારદાર વણે અવનિ કંપી ઊઠી. કેવો બેહૂદો આક્ષેપ ગંધાતો
હતો એમાં! અનન્યાને મેં આવી નહોતી ધારી.
અલબત્ત, અનન્યા પોતે તો જાણતી જ કે દિયર-ભાભી વચ્ચે નિ:સ્વાર્થ સ્નેહ છે, પણ મારો સ્વાર્થ તો તેની બદબોઈમાં જને!
જોકે તેણે પલીતો ચાંપવા છતાં અવનિ ઉશ્કેરાઈ નહીં. ધીરજ ગુમાવીને ઝઘડો માંડવાનું સ્વભાવમાં નહોતું. નાહક ચિનગારીને હવા શું આપવી!
પણ અવનિએ તો તમાશો સર્જવો જ હતો એટલે બૂમ પાડી, ‘અતીત, જુઓ તમારાં ભાભી કહે છે હું તમને દંડું છું, ધાકમાં રાખું છું એટલે તમે ડિપ્રેસ્ડ રહો છો!’
તેની બૂમાબૂમે ઘરના બધા એ રૂમમાં ભેગા થઈ ગયા. અવનિએ બારી-દરવાજા વાસ્યાં, ‘શીશ્... આ શું ગામગજવણું માંડે છે! અતીત, મેં આવું કંઈ જ કહ્યું નથી.’
‘વાહ, એટલે હું જૂઠ્ઠી એમ?’ અનન્યા ફૉર્મમાં આવી. ‘બોલો અતીત, તમને કોણ સાચું લાગે છે?’
તેની પૃચ્છામાં અતીતને જ પરખાય એવો પડકાર હતો. ‘ભાભી પ્લીઝ, મને મારા હાલ પર છોડો. હું અનન્યા સાથે ખુશ છું, બસ?’
આટલું કહેતાં અતીતનો સ્વર રૂંધાયો. દોડીને તે બીજી રૂમમાં જતો રહ્યો.
કોઈ કંઈ બોલી ન શક્યું. અનન્યાએ આમાં વિજય જોયો. ‘અતીત કહી ગયા એ યાદ રાખજો, અમારા સંસારમાં ચંચુપાત ન કરશો.’
માબાપ સ્તબ્ધ બન્યાં, ભાઈ-ભાભી અવાક. એ દિવાળી બગડી. અતીતે પણ વધુ રોકાવું ન હોય એમ ત્રીજા દહાડે પતિ-પત્ની મુંબઈ આવતાં રહેલાં.
ના, સીધા મુંબઈ નહોતાં આવ્યાં. રસ્તામાં અનન્યાએ કહ્યું હતું, ‘અતીત, કાર એકાદ હોટેલમાં લો. લેટ્્સ હેવ સેક્સ. યુ નો, તમે અપસેટ હો છો ત્યારે ઇરરેઝિસ્ટેબલ લાગો છો.’
ઘરે સૌનાં હૈયાં ભાંગ્યાં હતાં, સૌ ચિંતાગ્રસ્ત હતા. અતીતને એની પીડા હતી અને એ સ્થિતિમાં પણ તે પોતાને શરીરસુખથી રીઝવે એનાથી વિશેષ પુરાવો શું હોય પાલતુપણાનો?
જોકે કહે છેને, કોઈનું સામþાજ્ય કાયમ નથી રહેતું.
દિવાળીના ડ્રામા પછી અતીતના ઘરના ચેતી ગયા હતા. વડીલોની શરમ ન રાખતી અનન્યા મુંબઈમાં એકલા રહેતા અતીતની તો શું દશા કરતી હશે! વહુનાં મા-બાપને મળીને પૂછપરછ કરવાનો અર્થ નહોતો.
આનંદ-અવનિએ અતીતને તેની જૉબ પર મળવાનું નક્કી કર્યું. હંમેશાં તેમને ભાળીને ખીલી ઊઠતો અતીત ઑફિસના લંચટાઇમમાં તેમને ભાળીને ઝંખવાયો. સબસલામતનું ગાણું ગાતો રહ્યો, પણ તેની ફડક છૂપી નહોતી : તમારે આમ આવવું ન જોઈએ, અનન્યાને જાણ થઈ તો તેને કેવું લાગે!
‘અમે ઘરે આવીશું તો પણ તેને નહીં ગમે...’ આનંદે ઠપકાથી કહ્યું, ‘તું કેમ કંઈ કહેતો નથી અતીત, જીવનસાથીને સાચી રાહ ચીંધવી ફરજ છે તારી.’
‘તમે કોઈને રાહ ચીંધી શકો ભાઈ, પણ ચાલનારની ઇચ્છા જ એ રાહ પર જવાની ન હોય ત્યારે શું થઈ શકે?’
શરૂમાં તો અતીત આવું કંઈક મોઘમ બોલીને મૂંગો થઈ જતો, પણ સતત તેને મળતા રહેતાં આનંદ-અવનિએ ધીરે-ધીરે તેનો ઘા કુરેદવા માંડ્યો અને એક તબક્કે બધો કોહવાટ બહાર ધસી આવ્યો.
‘આટલું ટૉર્ચરિંગ!’ આનંદ-અવનિ હેબતાયેલાં, ‘અનન્યાનું ચારિત્ર્ય તો દિવાળીમાં જ ઊઘડી ગયેલું અતીત એટલે તેને પૂછવાનું રહેતું નથી. બટ નો મોર ટૉર્ચર. યુ ડોન્ટ ડિઝર્વ અનન્યા. તારા સુખદ ભાવિનો એક જ વિકલ્પ છે - ડિવૉર્સ!’
છૂટાછેડાના ઉલ્લેખે અતીત કડવું હસેલો, ‘મને આ વિચાર નહીં આવ્યો હોય! પણ એ સંભવ નથી ભાઈ. તે મને તલાક નહીં આપે. એવા-એવા આક્ષેપ મૂકશે કે...’
‘બધું ખમી લઈશું અતીત, પણ તને આમ રહેંસાવા નહીં દઈએ.’
છૂટાછેડાની વાતે મા-બાપે રોકકળ મચાવી, પણ આનંદ-અવનિ મક્કમ હતાં : તમે સમાજનું વિચારો છો પપ્પા-મમ્મી, પણ આપણે પહેલાં સંતાનનું સુખ જોવાનું હોય... અનન્યાના ત્રાસે અતીતના કેવા બેહાલ કર્યા છે એ આપણે નજરઅંદાજ કેમ કરી શકીએ? ત્યારે તેમણે સંમતિ આપી.
- અને અનન્યાના પેરન્ટ્સને ત્યાં ડિનર હતું એ રાત્રે રાબેતા મુજબ રહીને અતીતે છેલ્લે ધડાકો કર્યો‍, ‘તારે સાથે આવવાની જરૂર નથી અનન્યા, હું તને ડિવૉર્સ આપું છું.’
હેં! તેણે ફગાવેલાં કાગળિયાં જોઈને અનન્યા ઘાંઘી થઈ. જુદો જ અતીત દેખાયો. આત્મવિશ્વાસુ, કરો યા મરોના જોમવાળો. એકાએક આવો પલટો?
ઓહ... અનન્યાએ ત્યારે જાણ્યું કે કંપની પર જઈને ભાઈ-ભાભી મારા પતિનું બ્રેઇનવૉશિંગ કરતાં હતાં અને હું સાવ અંધારામાં રહી?
‘અતીતકુમાર...’ પિતા હાથ જોડીને સમજાવા ગયા એવી અવનિ તાડૂકી, ‘ડૅડી, આવાને શું હાથ જોડવાના! તેમણે ડિવૉર્સ માગ્યા છે તો મેં ક્યાં દઈ દીધા છે? છૂટાછેડા જોઈતા હોય અતીત તો કોર્ટમાં જાઓ, કેસ માંડો... કાયદો પહેલાં સ્ત્રીનો સાથ આપશે.
હુંય જોઉં છું કે આ ડિવૉર્સ તમને કેમ મળે છે!’
લગ્નના બીજા વરસે અતીતે માંડેલા છૂટાછેડાનો કેસ પોતે ચાર-ચાર વરસ સુધી તાણ્યો. કોર્ટમાં હાજર ન થવાની આડાઈથી માંડીને બેફામ આક્ષેપો કર્યા છે. જેઠની બદનીયત, દિયર-જેઠાણી વચ્ચે આડો સંબંધ, દહેજનો ત્રાસ, ભરણપોષણની માગણી... પોતે દરેક કલમનો ગેરફાયદો ઉઠાવતી ગઈ. અતીત પર, તેના પરિવાર પર ત્રાસ ગુજારવામાં કશું બાકી ન રાખ્યું; એ પણ કોર્ટમાં, સમાજમાં દુખિયારી બનીને. મીડિયામાં, સમાજમાં તો એવી જ છાપ ઊપસી જાણે મેં કેટલું સહ્યું હોય! અતીત અને તેના ઘરના જેવા પિત્તળછાપ માણસો સંસારમાં નહીં હોય...
‘છતાં મારે અતીતને ડિવૉર્સ નથી આપવા, કેમ કે પછી ફરી તે નવેસરથી પરણીને કોઈ બિચારી અબળાને ભોગ ન બનાવે!’
અનન્યા (બનાવટી) આંસુ સારતી અને સહાનુભૂતિનો પ્રવાહ તેના તરફ ફંટાતો. અતીત ડિફેન્સમાં અનન્યાની બીજી બાજુ વર્ણવતો એ જૂઠી લાગતી.
પણ પછી દિયર-ભોજાઈ એવી ચાલ ચાલ્યાં કે પાસા પલટાઈ ગયા! ડિવૉર્સ આડે વિઘ્ન રહ્યું નહીં.
‘હું હાર્યો અનન્યા, તું જીતી...’
છ માસ અગાઉની સુનાવણી પછી કોર્ટના પરિસરમાં અનન્યાને આંતરીને અતીત કરગરેલો, ‘હું કેસ પાછો ખેંચી લઉં તો તું મને માફ કરીશ?’
‘હં!’ અનન્યાએ તુચ્છકાર ઉછાળેલો, ‘આવી ગયાને લાઇન પર. પહેલેથી બુદ્ધિ સૂઝી હોત તો મારે ખોટા આક્ષેપો ન કરવા પડત... મારા પેટની જેમ રહેવાના હો તો કહો.’
અતીતના પહોળા થતા સ્માઇલે અનન્યા થોથવાઈ.
‘થૅન્ક્સ અનન્યા...’ એક ખૂણેથી અવનિ પ્રગટી, ‘તારી જુબાની વિડિયોમાં રેકૉર્ડ થઈ ગઈ.’
‘માન ગએ ભાભી, તમારો આઇડિયા રંગ લાવ્યો.’ દિયર-ભોજાઈને તાળી ઠોકતાં અનન્યા ફાટી આંખે નિહાળી રહી. અવનિએ વિડિયો ઉતાર્યો એ જોઈને પોતે છેવટની ધમકી આપી હતી : આ વિડિયો કોર્ટમાં રજૂ કર્યો તો હું આપઘાત કરીશ...
‘કરજે...’ અતીતે આંખમાં આંખ મેળવી કહ્યું હતું. ‘તારી ચિતાને હું આગ નહીં આપું. બલ્કે તું જેટલા આક્ષેપ કરી ગઈ હશે એનાથી બમણા આક્ષેપ તારા પેરન્ટ્્સના નામે કરીને હું પણ આપઘાત કરીશ. બાકીની ફાઇટ નર્કમાં કરીશું. ’
અતીતના સ્વરમાં બોલેલું પાળી બતાવવાનો રણકો હતો. અનન્યાને સમજાઈ ગયું કે આત્મહત્યાનું નાટક કરવામાં પણ ફાયદો નથી!
એ શૂટિંગે કેસની દિશા બદલી નાખી. અતીત અને તેના ઘરનાનો બચાવ સાચો પુરવાર થયો; હું ભોંઠી, જૂઠી ઠરી. આજે તો ચુકાદામાં નામદાર જજે છૂટાછેડા પર મહોર મારવાની કામગીરી જ કરવાની રહે છે...
અત્યારે પણ અનન્યા સહેમી ઊઠી. જૂનો ઘા પંપાળતી અનન્યાને ક્યાં ખબર હતી કે અતીત વગેરેએ તો ડિવૉર્સની પણ લગ્ન જેવી ભવ્ય ઉજવણી કરી નવો જ ચીલો ચાતરવાનું આયોજન કર્યું છે!
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.